Arnar Péturson á enn metið yfir besta tíma sem Íslendingur hefur náð í maraþoni á íslenskri grundu . Ljósmynd / Aðsend Anna Sigríður Einarsdóttir „ Sem betur fer á ég ennþá besta tímann sem Íslendingur hefur hlaupið á íslenskri grundu , “ segir hlauparinn Arnar Pétursson , sem kom fyrstur Íslendinga í mark í Reykjavíkurmaraþoni Íslandsbanka í ágúst . Greint var frá því í dag að vegna mistaka væru tímar þeirra hlaupara sem kepptu í heilu og hálfu maraþoni í Reykjavíkurmaraþoninu í síðasta mánuði ógildir . Úrslitin í greinunum munu þó standa . Arnar hljóp vegalengdina í ágúst á 2:26:43 , en gamla metið hans var 2:28:17 og stendur því enn sem besti tími sem Íslendingur hefur náð í maraþoni á íslenskri grundu . „ Fókusinn var aldrei á tímann , þannig að hann var bara bónus . “ „ Ég fæ á Garmin-úrið mitt 42,4 km mælingu sem er það sama og ég fékk í Hamborgarmaraþoninu , en þeir sem hlupu hálft maraþon voru flestir með kannski 21 km eða jafnvel 20,9 km í mælingu á sínum hlaupaúrum , “ útskýrir Arnar og segir að það sé eins og munurinn hafi verið meiri í hálfa maraþoninu , þar sem full vegalengd er 21,1 km. „ Þannig að ég veit ekki hvort þetta hafi leiðrést einhvers staðar seinna í brautinni með maraþonið . “ Of stuttu brautirnar alltaf með snúningspunkti Spurður hvort hann muni eftir sambærilegum dæmum segir hann svo vera . „ Öll þau dæmi sem ég man eftir hafa verið í hlaupum með snúningspunktum . “ Arnar hefur gagnrýnt að seinni hluti brautar í Reykjavíkurmaraþoninu geti verið „ andlega erfiður “ þar sem það vanti upp hvatninguna í Fossvoginum og út í Nauthólsvík . „ Þannig að það er stíft æfingaprógramm fram undan , “ segir hann .